Go ima ga bana ba bannye go tshwenya mapodisi
Mogolwane wa mapodisi a Serowe, Superintendent Poloko Oteng, a re go ima ga bana ba dingwaga tse di kwa tlase go ile magoletsa kwa kgaolong ya gagwe ya sepodisi. Mo potsolosong bosheng, Supt Oteng o boletse fa gantsi ba amogela dikgang di tswa kwa dikokelwaneg, mme di bega fa bana ba dingwaga tse lesome le boferabobedi ba tla ka mmetela ba imile. A re se se ngomolang pelo ke gore bangwe go kaiwa fa e bile ba nna le bakapelo ba bone. Rre Oteng o boletse fa bangwe ba tlogetse dikole fa bangwe ba ingaotse kwa malwapeng. O ngongoregetse tlhokomelo ya botsadi. O boletse fa go imisa ngwana wa dingwaga tse di kwa tlase ka na go tlhakanela dikobo le ene e le molato fela o motona. O kopile batsadi go nna le seabe mo tlhokomelong ya bana ba bone ka gore ke bone lesedi la lefatshe. Mo go tse dingwe, o boletse fa bangwe ba santse ba tsiediwa motlhofo mo megaleng ya bone ya letheka, manweenwee a ba romelela melaetsa gore ba tsenye dinomoro tsa bone tsa dibanka ba ba tsenyetse madi. A re ba kopane le dikgang di le mmalwa batho ba tsieditswe mme ba sa lemoge. BOKHUTLO